**У С Т А В**

**НА НАРОДНО ЧИТАЛИЩЕ „ПРОБУДА-1925”**

**С. ВОЙНЕЖА ОБЩ.ВЕЛИКО ТЪРНОВО**

Народното читалище създадено в епохата на националното Възраждане, има неоценим принос за формирането на нашата душевност и култура.То има историческата заслуга за запазването и развитието на българския език и култура, за одухотворяването на живота на народа.

Чрез своята многостранна дейност, читалището е призвано да допринася в още по-голяма степен за развитието на селището и личностите, за цялостното обновление на обществото.

**ГЛАВА ПЪРВА – ОБЩИ ПОЛОЖЕНИЯ**

Чл.1. Народното читалище е традиционно самоуправляващо се българско културно сдружение на населението в с. Войнежа общ.Велико Търново, което изпълнява културно-просветни задачи.То се изгражда на принципа на демократизма, доброволноста и автономията.

Чл.2. Читалището не е политическа организация.В неговата дейност могат да участват всички физически лица, без оглед на ограничения за пол и възраст, политически и религиозни възгледи и етническо самосъзнание.

Чл.3. Читалището работи в тясно взаимодействие с учебни заведения, културни институти, обществени и други организации, които извършват културно-просветна работа.

Чл. 4. Читалището поддържа отношения на сътрудничество и координация с държавни органи и организации.

ЧЛ.5. Читалището може да се съюзява с други читалища на местно и национално равнище за защита на своите интереси, за провеждане на съвместни дейности и инициативи.

ЧЛ.6. Читалището е юридическо лице по закон с нестопанска цел.то се представлява от Председателя и Секретаря му.

**ГЛАВА ВТОРА – ЦЕЛИ И ЗАДАЧИ**

Чл.7 /1/ Целта на народното читалище е да задоволява потребностите на гражданите и селяните свързани с:

а/ развитие и обогатяване на културния живот в селището

б/ запазване на обичаите и традициите на българския народ

в/ Разширяване на знанията и приобщаването им към ценностите и постиженията на науката, изкуството и културата

г/ възпитание и утвърждаване на националното самосъзнание.

/2/ Читалището осъществява своите цели и задачи чрез различни форми и средства като:

А/ уреждане и поддържане на библиотеки, читални фото и видеотеки.

б/ развиване и подпомагане на любителското и художествено творчество.

в/ организиране на школи, кръжоци,курсове,клубове

г/ събиране и разпространение на знания в областта на фолклора

д/ създаване и съхраняване на музейни сбирки

е/ извършването на допълнителни дейности, подпомагащи изпълнението на основните му функции, с изключение ползването на читалищните сгради за клубове с политически цели, за обсебването им от религиозни секти противоречащи на добрите нрави и традиции.

/3/ Читалището няма право да организира или да предоставя имуществото си за хазартни игри и нощни заведения.

**ГЛАВА ТРЕТА – УЧРЕДЯВАНЕ И ЧЛЕНСТВО**

Чл.8 /1/ Читалище могат да учредят най-малко 50 дееспособни физически лица, които вземат решение за учредително събрание.

/2/ Учредителното събрание приема Устава на читалището и избира неговите органи.Уставът урежда: наименованието, седалището, целите,източниците на финансиране,органите на управление и контрол,техните правомощия,начина на избирането им,начина и реда за приемане на членове и прекратяване на членството, както и реда за определяне на членския внос.

/3/ Читалището може да разкрива филиали в близки квартали,сгради и предприятия.

Чл.9 /1/ Членовете на читалището са индивидуални,колективни и почетни.

/2/ Индивидуалните членове са български граждани.Те биват действителни и спомагателни.

а/ Действителните членове са дееспособни лица,плащат редовно членския си внос,участват в дейноста на читалището и имат право на глас.

б/ Спомагателните членове са лица до 18 години.Те нямат право да бъдат избирани в читалищното настоятелство и не могат да избират.Спомагателните членове имат право на съвещателен глас.

/3/ Колективните членове съдействат за осъществяване на целите на читалището,подпомагат дейностите и имат право на глас.Колективни членове могат да бъдет:професионални организации,стопански организации,търговски дружества,кооперации и сдружения,културни,просветни и любителски клубове и творчески колективи.

/4/ Почетните членове са български граждани и чужди граждани с изключителни заслуги за читалището.

/5/ Членовете на читалището ползват с предимство неговата база и имат право да участват в обсъждането на всички въпроси от дейноста на читалището,да получават информация за работата на ръководството на читалището

/6/ Членовете на читалището са длъжни:

а/ да спазват Устава на читалището

б/ за плащат определения членски внос

в/ да пазят и обогатяват читалищното имущество

Чл.10. Приемане на членове на читалището

/1/ всеки желаещ да бъде член на читалището подава писмена молба до настоятелството.на следващото заседание на читалищното Настоятелство молбите се разглеждат и се приемат и ли отхвърлят.общото събрание утвърждава новите членове.Процедурата се отнася и за индивидуалните и за колективните членове на читалището.

/2/ За приемане на почетни членове на читалището Настоятелството излиза с мотивирано предложение пред Общото събрание, което приема или отхвърля кандидатурата.

Чл.11. Прекратяване на членството:

/1/ по лична писменна молба на члена на читалището.

/2/ при неспазване изискванията съгласно Устава на читалището

/3/ при лишаване от свобода за умишлени престъпления от общ характер.

/4/ при смърт

/ 5/ Общото събрание освобождава членовете на читалището при наличие на една от горните причини.

**ГЛАВА ЧЕТВЪРТА – УПРАВЛЕНИЕ**

Чл.12. Органите на управление на читалището са: Общото събрание,Настоятелството и Проверителната комисия.

Чл.13. /1/ Върховен орган на читалището е Общото събрание.

/2/ Общото събрание на читалището се състои от всички членове на читалището имащи право на глас.

Чл.14 /1/ Общото събрание:

а/ изменя и допълва Устава

б/ избира и освобождава членовете на Настоятелството, Проверителната комисия и Председателя.

в/ утвърждава и изключва членове на читалището

г/ приема основни насоки за развитие на читалището

д/ взема решение за членуване или прекратяване членството в читалищния съюз.

е/ приема бюзжета на читалището

ж/ приема годишните отчети

з/ определя членския внос

и/ взема решения за откриване на филиали на читалището след съгласуване с общината

й/ отменя решения на органите на читалището

к/ взема решение за прекратяване на читалището

л/ взема решение за отнасяне до съда за незоконосъобразни действия на ръководството или отделни членове.

Чл.15. /1/ Редовно Общо събрание на читалището се свиква от Настоятелството най-малко веднъж годишно.Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището.

/2/ Поканата за събранието трябва да съдържа дневния ред,датата,часа и мястото на провеждането му и кой го свиква.Тя трябва да бъде получена не по късно от 7 дни преди датата на провеждането.В същия срок на общодостъпни места трябва да бъде обявено и съобщение за събранието.

/3/ Общото събрание е законно, ако присъстват най-малко половината от имащите право на глас членове на читалището.При липса на кворум събранието се насрочва за същата дата един час по-късно.Тогава събранието е законно колкото и членове да се явят.

/4/ Решенията по чл.14 ал.1 т.а,в,и,й,к се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове.

Чл.16. /1/ Ръководен орган на читалището е Настоятелството, което се състои най-малко от трима членове, избрани за срок от три години.Същите да нямат роднински връзки по права и съребрена линия до четвърта степен.

/2/ НАСТОЯТЕЛСТВОТО

а/ свиква Общото събрание

б/ осигурява изпълнението на решенията на Общото събрание.

в/ подготвя и внася в Общото събрание проект за бюджет на читалището и утвърждава щата му.

г/ подготвя и внася в Общото събрание отчет за дейноста на читалището.

д/ назначава Секретаря на читалището и утвърждава длъжностната му характеристика.

/3/ Настоятелството се свиква от Председателя с писмена покана, която трябва да бъде получена три дни преди провеждане на заседанието.

/4/ Заседанието на Настоятелството е законно, ако присъстват повече от половината от членовете му.

/5/ настоятелството взема решения с мнозинство повече от половината от членовете му.

/ 6/ Секретаря води протокол, който в края на заседанието се подписва от всички членове на Настоятелството.

Чл.17. /1/ Председателят на читалището е член на Настоятелството и се избира от Общото събрание за срок от три години

/2/ ПРЕДСЕДАТЕЛЯТ:

а/ организира дейноста на читалището съобразно закона,Устава и решенията на Общото събрание.

б/ заедно със Секретаря представлява читалището.

в/ свиква и ръководи заседанията на Настоятелството и представлява Общото събрание.

г/ ръководи текущата дейност на читалището

д/ отчита дейноста си пред Настоятелството

е/ заверява разходните документи на читалището

ж/ сключва и прекратява трудовите договори със служителите съобразно бюджета на читалището и въз основа на решение на Настоятелството.

Чл.18. Секретарят на читалището се избира между членовете на настоятелството.Според възможностите той се назначава на щат.Заедно със председателя представлява читалището.Под ръководството на Председателя той организира и непосредствено участва в изпълнението на решенията, взети от Общото събрание и Настоятелството.Осигурява условия за развитие на дейноста и оперативно ръководи работата на щатния, административния и обслужващия персионал.

Чл.19. /1/ Проверителната комисия се състои най-малко от трима членове, избрани за срок от три години.

/2/ Членове на Проверителната комисия не могат да бъдат лица, които са в трудовоправни отношения с читалището или са роднини на членове на Настоятелството по права линия,съпрузи,братя,сестри и роднини от първа степен.

/3/ Проверителната комисия осъществява контрол върху дейноста на Настоятелството и Председателя на читалището по спазване на закона,Устава и решенията на Общото събрание.

/4/ Проверителната комисия прави текуши и годишни проверки на законноста на изразходваните парични средства и стоково материални ценности, както и за използването и поддържането на материално-техническата база на читалището.

/5/ При констатирани нарушения Проверителната комисия уведомява Общото събрание на читалището или при необходимост и органите на прокуратурата.

/6/ Проверителната комисия се свиква от нейния Председател.

Чл.20. Не могат да бъдат избрани за членове на Настоятелството и на Проверителната комисия лица, които са осъждани на лишаване от свобода за умишлени престъпления.

**ГЛАВА ПЕТА – ИМУЩЕСТВО И ФИНАНСИРАНЕ**

Чл.21. Имуществото на читалището се състои от право на собственост, от сгради и обзавеждане, предоставени му от държават във владение или собственост, въз основа на разпоредбите на Закона за народните читалища, така също от собствени имоти и материална база, подарена на читалището или придобита с негови средства.

Чл.22. Читалището набира средства от следните източници:

а/ членски внос

б/ културно-просветна дейност

в/ субсидия от държавния и общински бюджети

г/ наеми от движимо и недвижимо имущество

д/ дарения и завещания

е/ други приходи

Чл.23. При недостиг на средства за ремонт и поддръжка на читалището средствата се осигуряват от Общинския бюджет.

Чл.24. /1/ Читалището не може да отчуждава недвижими вещи и да учредява ипотека върху тях.

/2/ Движими вещи могат да се отчуждават или залагат само по решение нае Настоятелството.

Чл.25. /1/ Читалищното Настоятелство изготвя годишния отчет за приходите и разходите,който се приема от Общото събрание.

/2/ Отчетът за изразходваните средства се представя в общината.

**ГЛАВА ШЕСТА – ПРЕКРАТЯВАНЕ**

Чл.26. /1/ Читалището може да бъде прекратено по решение на Общото събрание,вписано в регистрите на Окръжния съд.То може да бъде прекратено с ликвидация или по решение на Окръжния съд ако:

а/ дейноста му противоречи на закона,Устава и добрите нрави.

б/ имуществото му не се използва според целите и предмета на дейност на читалището.

в/ налице е трайна невъзможност читалището да съществува.

**ГЛАВА СЕДМА – ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Читалището има име,кръгъл печат,надпис „Народно читалище „Пробуда-1925” с.Войнежа общ.В.Търново в окръжност в средата разтворена книга с годината на основаването му.
2. Уставът е приет на Общо събрание на читалището на 22.02.1997 година.